ജിത്തു റായ്

നേപ്പാൾ വംശജനായ ഇന്ത്യൻ ഷൂട്ടിങ്ങ് താരമാണ് ജിത്തു റായ്. 10 മിറ്റർ എയർ പിസ്റ്റളിലും 50 മിറ്റർ എയർ പിസ്റ്റളിലുമാണ് ജിത്തു റായ് മത്സരിക്കുന്നത്.

ആദ്യകാല ജീവിതം
നേപ്പാളിലെ ഒറ്റപ്പെട്ട സ്ഥലമായ സംഘുവ സഭാ ജില്ലയിലെ സിത്തൽപതി-8ലാണ് ബാല്യകാലം ചെലവഴിച്ചത്. നേപ്പാളിലെ സംഘുവ സഭയിലാണ് ജിത്തു ജനിച്ചത്. 2006ൽ ഇന്ത്യയിലെത്തി. 2006ൽ തന്റെ അച്ഛൻ മരിച്ചപ്പോൾ ഇന്ത്യയിലേക്ക് താമസം മാറി. 11-ആം ഖൂർക്ക സൈനികവിഭാഗത്തിലെ നാലിബ് സുബേദാറായി ജോലി ലഭിച്ചു. 2010-11ലെ സെന്യത്തിന്റെ ഷൂട്ടിങ്ങ് സംഘത്തിൽ ചേർന്നെങ്കിലും മോശം പ്രകടനം മൂലം വീണ്ടും സൈന്യത്തിലേക്ക് പോയി.http://timesofindia.indiatimes.com/sports/more-sports/shooting/Gorkha-Jitu-Rai-is-the-new-Pistol-King/articleshow/36926221.cms
കായികജീവിതം
2014ൽ മ്യൂണച്ചിൽ നടന്ന ഐ.എസ്.എസ്.എഫ് ലോകകപ്പിൽ 10 മിറ്റർ എയർ പിസ്റ്റളിൽ വെള്ളി മെഡൽ നേടി. ഇതിനു ശേഷം മാരിബറിൽ 10 മിറ്റർ എയർ പിസ്റ്റളിൽ സ്വർണവും 50 മിറ്റർ എയർ പിസ്റ്റളിൽ വെള്ളി മെഡലും നേടി. അതോടെ ലോകകപ്പിൽ 9 ദിവസത്തിനകം റായ് 3 മെഡലുകൾ നേടി ഒരേ ലോകകപ്പിൽ 2 മെഡലുകൾ നേടുന്ന ആദ്യ ഇന്ത്യൻ താരമായി. അതോടെ 10 മിറ്റർ എയർ പിസ്റ്റളിൽ ഒന്നാം റാങ്കും 50 മിറ്റർ എയർ പിസ്റ്റളിൽ നാലാം റാങ്കു കരസ്ഥമാക്കി. 2014ലെ കോമൺവെൽത്ത് ഗെയിംസിലെ 50 മിറ്റർ എയർ പിസ്റ്റളിന്റെ യോഗ്യതാ റൗണ്ടിൽ 562 പോയിന്റോടെ റെക്കോർഡുണ്ടാക്കി. ആ ഇനത്തിൽ റായ് സ്വർണം നേടുകയും ചെയ്തു. 2014ലെ ഏഷ്യൻ ഗെയിംസിൽ 50 മിറ്റർ എയർ പിസ്റ്റളിൽ സ്വർണം നേടി.http://timesofindia.indiatimes.com/sports/tournaments/asian-games-2014/india-at-incheon/Asian-Games-Jitu-Rai-wins-gold-in-50m-pistol-event/articleshow/42968681.cms ഒപ്പം 10 മിറ്റർ എയർ പിസ്റ്റൾ ടീമിനത്തിൽ വെങ്കലവും നേടി.
മെഡലുകൾ
2014 ഐ.എസ്.എസ്.എഫ് ലോക ചാമ്പ്യൻഷിപ്പിൽ 50 മിറ്റർ പിസ്റ്റളിൽ വെള്ളി മെഡൽ
2014 ഐ.എസ്.എസ്.എഫ് ലോകകപ്പിൽ (മാരിബർ) 10 മിറ്റർ എയർ പിസ്റ്റളിൽ സ്വർണ മെഡൽ
2014 ഐ.എസ്.എസ്.എഫ് ലോകകപ്പിൽ (മ്യൂണിച്ച്) 10 മിറ്റർ എയർ പിസ്റ്റളിൽ വെള്ളി മെഡൽ
2014 ഐ.എസ്.എസ്.എഫ് ലോകകപ്പിൽ (മാരിബർ) 50 മിറ്റർ പിസ്റ്റളിൽ വെള്ളി മെഡൽ
2014 കോമൺവെൽത്ത് ഗെയിംസിൽ 50 മിറ്റർ പിസ്റ്റളിൽ സ്വർണ മെഡൽ
2014 ഏഷ്യൻ ഗെയിംസിൽ 50 മിറ്റർ പിസ്റ്റളിൽ സ്വർണ മെഡൽ
2014 ഏഷ്യൻ ഗെയിംസിൽ 10 മിറ്റർ പിസ്റ്റളിൽ (ടീം) വെങ്കല മെഡൽ
അവലംബം

പുറം കണ്ണികൾ
 Jitu Rai profile at ISSF

വർഗ്ഗം:1987-ൽ ജനിച്ചവർ
Category:ഇന്ത്യൻ ഷൂട്ടിങ്ങ് താരങ്ങൾ
വർഗ്ഗം:ഓഗസ്റ്റ് 26-ന് ജനിച്ചവർ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:ഇന്ത്യൻ പുരുഷ ഷൂട്ടർമാർ